**Kúpna zmluva**

uzavretá podľa § 409 zákona č. 513/1991 Z. z. v znení neskorších predpisov

(ďalej len „Obchodný zákonník“)

a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní alebo ZVO“)

**Článok I.**

**Zmluvné strany**

1. **Kupujúci:** **Univerzita Komenského v Bratislave**

Sídlo: Šafárikovo nám. 6, 814 99 Bratislava

Korešpondenčná adresa: Šafárikovo nám. 6, P. O. Box 440, 814 99 Bratislava 1

Zastúpená: prof. JUDr. Marek Števček, PhD.- rektor UK

IČO: 00 397 865

DIČ: 2020845332

Súčasť UK: **Vysokoškolské mesto Ľ. Štúra – Mlyny**

Sídlo: Staré Grunty 36, 841 04 Bratislava

Zastúpená: Ing. Peter Petro - riaditeľ

Osoby oprávnené konať

- vo veciach zmluvy: Ing. Peter Petro - riaditeľ

- vo veciach realizácie zmluvy: Ing. Daniela Slováková – vedúca jedálne

Bankové spojenie: Štátna pokladnica

Číslo účtu: 7000347081/8180

IBAN: SK 12 8180 0000 0070 0034 7081

IČO: 00 397 865 58

DIČ: 2020845332

IČ DPH: SK 2020845332

(ďalej len „kupujúci“)

1. **Predávajúci:**

Sídlo:

Zastúpený:

IČO:

DIČ:

IČ DPH:

Osoby oprávnené konať:

- vo veciach zmluvy:

- vo veciach realizácie zmluvy:

Bankové spojenie:

IBAN:

Zapísaný v Obch. registri:

Kontakt:

(ďalej len „predávajúci“)

**Článok II.**

**Úvodné ustanovenia**

1. Podkladom pre uzavretie tejto zmluvy je výsledok verejného obstarávania uskutočneného v rámci dynamického nákupného systému „Zabezpečenie potravín pre jedáleň vo VM Ľ. Štúra – Mlyny UK“
2. Touto zmluvou sa stanovuje právny režim kúpy a predaja bulguru a výrobkov z bulguru.

**Článok III.**

**Predmet plnenia zmluvy**

1. Predmetom tejto zmluvy je dodávka tovaru predávajúcim uvedeného v prílohe č. 1 (cenová ponuka), ktorá je neoddeliteľnou súčasťou zmluvy, na základe objednávok kupujúceho za podmienok uvedených v tejto zmluve a záväzok kupujúceho prevziať tovar a zaplatiť za neho predávajúcemu dohodnutú cenu podľa platobných podmienok dohodnutých v tejto zmluve.
2. Predávajúci sa zaväzuje, že kupujúcemu bude dodávať tovar špecifikovaný v prílohe č. 1 priebežne podľa skutočných potrieb kupujúceho, a to čo do množstva a druhu určeného kupujúcim v jednotlivých objednávkach v súlade s príslušnými legislatívnymi a hygienickými predpismi a zároveň kupujúcemu umožní nadobúdať vlastnícke právo k tomuto tovaru.
3. Predávajúci sa zaväzuje:
4. dodávať tovar podľa objednávok kupujúceho,
5. potvrdiť telefonickú objednávku e-mailom,
6. dodať tovar nasledujúci deň po objednaní v čase od 06:00 hod do 10:00 hod.,
7. dodávať tovary vždy čerstvé, vo vyhovujúcej kvalite a podľa platných hygienických štandardov, vrátane HACCP,
8. označiť výrobcu a krajinu pôvodu pri každej dodávanej položke na obaloch tovarov, respektíve na dodacích listoch,
9. označiť dobu spotreby na obale tovaru,
10. dodávať tovary výlučne v takých veľkostiach balení, ktoré sú špecifikované pri každom tovare v prílohe zmluvy,
11. dodržiavať Potravinový kódex SR,
12. dodávať tovar v prvej tretine záručnej lehoty udávanej výrobcom.

**Článok IV.**

**Cena tovaru**

1. Cena za predmet plnenia zmluvy je stanovená v zmysle zákona č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky Ministerstva financií SR č. 87/1996 Z. z., ktorou sa vykonáva zákon o cenách v znení neskorších predpisov a v súlade s cenovou ponukou, ktorá je prílohou č. 1 tejto zmluvy.
2. Zmluvná cena pokrýva všetky ekonomicky oprávnené náklady predávajúceho vynaložené v súvislosti s dodávkou predmetu plnenia zmluvy, napr. prepravné obaly na prepravu tovaru, doprava na miesto dodania prepravnými prostriedkami predávajúceho a v súlade s príslušnými legislatívnymi a hygienickými predpismi, vyložením tovaru do skladu na konkrétne miesto. V cene sú zahrnuté náklady spojené s výmenou reklamovaného tovaru počas záručnej doby.
3. Fakturovaná cena za predmet plnenia zmluvy bude určená podľa skutočne dodaných množstiev a druhov tovarov v zmysle prílohy č. 1. Predmetom fakturácie bude iba skutočne objednaný a dodaný tovar.
4. Zmluvná cena za predmet zákazky je cenou konečnou, t. j. nebude sa navyšovať o ďalšie náklady.
5. Zmluvné strany dohodli cenu predmetu zmluvy tak ako je uvedená v prílohe č. 1 tejto zmluvy:

Cena bez DPH: Eur

DPH: Eur

**Cena spolu s DPH: Eur**

**Článok V.**

**Podmienky dodania a preberania tovaru**

1. Predávajúci je povinný dodávať predmet zmluvy na základe telefonickej alebo e - mailovej objednávky kupujúceho, ktorá musí byť realizovaná najneskôr do 15:00 hod. predchádzajúceho pracovného dňa pred požadovanou dodávkou. Telefonickú objednávku je predávajúci povinný potvrdiť e-mailom, kde uvedie druh a množstvo objednaného tovaru.
2. Dodávka tovaru bude realizovaná dopravou na náklady predávajúceho, s vyložením na mieste určenom kupujúcim v súlade s článkom VI. ods. 1 tejto zmluvy.
3. Dodávka požadovaného tovaru sa uskutoční od 06:00 hod do 10:00 hod. nasledujúceho dňa po objednaní tovaru. Tovar za kupujúceho preberá pracovník skladu.
4. Tovar sa považuje za dodaný po podpísaní dodacieho listu zástupcami zmluvných strán s uvedením množstva a druhu dodaných tovarov, dátumom, pečiatkou.
5. Kupujúci je pri prevzatí predmetu tejto zmluvy povinný prekontrolovať jeho úplnosť, kompletnosť, balenie a svojím podpisom na dodacom liste túto skutočnosť potvrdiť.
6. Kupujúci je oprávnený odmietnuť dodávku predmetu tejto zmluvy v prípade, ak táto bola dodaná po lehote na dodanie tovaru určenej zmluvou alebo objednávkou, alebo ak má viditeľné vady (najmä poškodené obaly), alebo ak nebolo dodržané objednané množstvo a druh tovaru alebo vlastnosti a špecifikácia uvedená v prílohe č. 1. V takomto prípade sa bude postupovať akoby tovar ani nebol dodaný a kupujúci je oprávnený odstúpiť od zmluvy.
7. Predávajúci zodpovedá za kvalitu dodaného predmetu zmluvy, ktorá musí byť v súlade so zákonom NR SR č. 152/1995 Z. z. o potravinách v znení neskorších predpisov, Potravinovým kódexom SR a ostatnými legislatívnymi nariadeniami. V prípade porušenia platných predpisov, týkajúcich sa zabezpečenia bezpečnosti potravín zo strany predávajúceho a prípadného zistenia tohto porušenia zo strany kontrolného orgánu, preberá predávajúci na seba všetky náklady, súvisiace s prípadným sankčným postihom kupujúceho kontrolným orgánom.

**Článok VI.**

**Miesto dodania a vyloženia tovaru a lehota dodania tovaru**

1. Miestom dodania a vyloženia tovaru je Jedáleň Vysokoškolského mesta Ľ. Štúra – Mlyny UK, Átriové domky, blok V, Staré Grunty 36, 841 04 Bratislava.
2. Predávajúci sa zaväzuje dodať predmet zmluvy podľa aktuálnych potrieb kupujúceho špecifikovaný v prílohe č. 1 v súlade s článkom III ods. 2 tejto zmluvy najneskôr do 6 mesiacov od nadobudnutia účinnosti zmluvy.

**Článok VII.**

**Platobné podmienky**

1. Kupujúci sa zaväzuje za riadne a včas dodaný tovar zaplatiť predávajúcemu kúpnu cenu podľa prílohy č. 1 tejto zmluvy na základe faktúry vystavenej predávajúcim.
2. Predávajúci vystaví najviac 2 faktúry za kalendárny mesiac.
3. Kupujúci neposkytne predávajúcemu preddavok na zrealizovanie predmetu plnenia zmluvy.
4. Faktúra bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry bude originál dodacieho listu.
5. Predávajúci je povinný uvádzať vo faktúrach druh tovaru, jeho výrobcu a mernú jednotku tak ako je uvedená v prílohe č. 1 tejto zmluvy.
6. Lehota splatnosti faktúry je 30 dní odo dňa prevzatia a odsúhlasenia faktúry kupujúcim. Ak predložená faktúra nebude spĺňať náležitosti podľa tohto článku alebo nebude vystavená v súlade so zmluvou, kupujúci ju vráti v lehote splatnosti predávajúcemu na dopracovanie. Opravená faktúra je splatná do 30 dní odo dňa jej prevzatia a odsúhlasenia kupujúcim. Faktúry budú uhrádzané výhradne prevodným príkazom.

**Článok VIII .**

**Záruky na tovary**

1. Predávajúci zodpovedá za to, že tovar bude riadne dodaný v súlade s touto zmluvou, bude mať vlastnosti dohodnuté v tejto zmluve, bude v súlade s právnymi predpismi a bude spĺňať všetky náležitosti stanovené platnou legislatívou.
2. Predávajúci zodpovedá za kvalitu dodávaných tovarov, vrátane skrytých vád tovaru, do konca vyznačeného dátumu spotreby. Predávajúci je povinný dodávať výhradne tovar prvej akosti.
3. V prípade, že tovar bude mať vlastnosti nevyhovujúce na použitie u kupujúceho (zjavne nekvalitný tovar, mäso prebehlo zmrazovacím procesom, zápach, pleseň, evidentná zmena farby mäsa, ...), táto skutočnosť bude okamžite po zistení nahlásená predávajúcemu. Predávajúci sa zaväzuje takýto tovar na svoje náklady obratom vymeniť, najneskôr však do 3 hodín od oznámenia tejto skutočnosti.
4. Predávajúci zodpovedá za to, že tovary tvoriace predmet zmluvy nesmú v čase dodávky prekročiť prvú tretinu doby spotreby označenej na obale tovaru. Predávajúci poskytne kupujúcemu záruku na dodaný tovar minimálne do uplynutia doby spotreby pre príslušnú tovarovú položku.
5. Kupujúci je oprávnený reklamovať vady dodaného tovaru telefonicky, pričom reklamáciu potvrdí aj e-mailom. Súčasťou môže byť aj fotodokumentácia reklamovaného tovaru. Náklady na dopravu súvisiacu s reklamovaným tovarom znáša predávajúci v plnom rozsahu.
6. Vady zjavné, kvalitatívne alebo množstevné, zistené pri prevzatí tovaru bude kupujúci reklamovať najneskôr do 5 pracovných dní odo dňa dodania tovaru. Ostatné vady je kupujúci povinný reklamovať okamžite po zistení vady, najneskôr však do skončenia doby spotreby.
7. Kupujúci má právo v prípade zistenia akýchkoľvek vád dodaného tovaru na:
8. výmenu vadného tovaru za tovar nový, bezchybný, najneskôr do 3 hodín od okamihu uplatnenia zodpovednosti za vady,
9. odstúpenie od zmluvy v prípade nesplnenia povinnosti predávajúceho vymeniť vadný tovar za bezchybný v stanovenej lehote alebo v prípade, ak objednávateľ požadoval v rámci jedného kalendárneho mesiaca reklamáciu viac ako trikrát.
10. Kupujúci bude akceptovať iba faktúru za dodávku bezchybného predmetu zmluvy, t. j. v súlade s dodacím listom.

**Článok IX.**

**Sankcie**

1. V prípade, že predávajúci bude v omeškaní s plnením predmetu tejto zmluvy, teda s dodaním tovaru v lehote uvedenej v čl. V. ods. 3, kupujúci si môže uplatniť zmluvnú pokutu vo výške 10 % za každú začatú hodinu omeškania z ceny nedodaného tovaru, a to až do doby dodania tovaru. Týmto však nie je dotknutý nárok na náhradu škody.
2. V prípade, že predávajúci bude v omeškaní s dodaním reklamovaného tovaru v lehote uvedenej v čl. VIII. ods. 7 písm. a), kupujúci si môže uplatniť zmluvnú pokutu vo výške 10 % za každú začatú hodinu omeškania z ceny nedodaného tovaru, a to až do doby dodania tovaru. Týmto však nie je dotknutý nárok na náhradu škody.
3. Ak predávajúci nedodrží jednotkové ceny uvedené v prílohe č. 1 tejto zmluvy, kupujúci je oprávnený si uplatniť zmluvnú pokutu vo výške 100 € za každú jednu nesprávne vyfakturovanú položku.
4. V prípade, že predávajúci nedodrží vlastnosti tovaru uvedené v prílohe č. 1 zmluvy alebo nedodrží niektorú z požiadaviek na tovar uvedenú v čl. III ods. 3 zmluvy, je kupujúci oprávnený uplatniť zmluvnú pokutu vo výške 10 % z hodnoty vadného plnenia za každé jedno porušenie.
5. Ak predávajúci poruší ustanovenie čl. VII ods. 3, kupujúci je oprávnený uplatniť si zmluvnú pokutu vo výške 100 € za každú jednu nesprávne uvedenú položku vo faktúre.
6. Ak nebude vykonaná úhrada predávajúcemu v zmysle platobných podmienok tejto kúpnej zmluvy, môže si predávajúci uplatniť za každý deň omeškania úrok z omeškania v zákonnej výške z hodnoty neuhradenej faktúry.
7. V prípade, ak zmluvná strana poruší zmluvu podstatným spôsobom podľa čl. X. ods. 3, je zmluvná strana, okrem odstúpenia od zmluvy, oprávnená uplatniť si zmluvnú pokutu vo výške 5% z celkovej zmluvnej ceny.
8. V prípade, ak zmluvná strana poruší zmluvu iným ako podstatným spôsobom a takéto porušenie nenapraví ani v dodatočnej primeranej lehote určenej na nápravu, je druhá zmluvná strana, okrem odstúpenia od zmluvy, oprávnená uplatniť si pokutu vo výške 5% z celkovej zmluvnej ceny.
9. Zmluvné pokuty sú splatné do 14 dní odo dňa doručenia výzvy na ich uhradenie. Kupujúci je však oprávnený aj započítať akúkoľvek svoju i nesplatnú pohľadávku, ktorú má voči predávajúcemu, s pohľadávkou, i nesplatnou, ktorá vznikne z tejto zmluvy predávajúcemu voči kupujúcemu. Zápočet pohľadávok môže kupujúci uplatniť pri úhrade faktúry predávajúceho.
10. Zaplatením zmluvnej pokuty nie je dotknutý nárok kupujúceho požadovať náhradu škody.

**Článok X.**

**Právo odstúpenia od zmluvy**

1. Zmluvu je možné ukončiť dohodou zmluvných strán k určitému dátumu alebo odstúpením od zmluvy.
2. Odstúpenie od zmluvy je možné:
3. pri podstatnom porušení zmluvy druhou zmluvnou stranou, alebo keď sa pre druhú zmluvnú stranu stalo splnenie podstatných zmluvných povinností úplne nemožným (vis maior), napr. v prípade poistnej udalosti, živelnej udalosti,
4. ak predávajúci poruší zmluvu iným ako podstatným spôsobom a takéto porušenie nenapraví ani v dodatočnej primeranej lehote na nápravu určenej kupujúcim.
5. Za podstatné porušenie zmluvy na účely odstúpenia od tejto zmluvy sa považuje najmä:
6. dodanie tovaru za iné ako jednotkové ceny uvedené v prílohe č. 1 zmluvy,
7. ak predmet plnenia zmluvy bude fakturovaný v rozpore s dohodnutými podmienkami v zmluve alebo bude opakovane fakturovaný,
8. neschopnosť predávajúceho dodať predmet zmluvy za jednotkové ceny uvedené v prílohe č. 1 zmluvy,
9. omeškanie predávajúceho s dodávkou tovaru o viac ako deň,
10. omeškanie predávajúceho s dodaním reklamovaného tovaru o viac ako deň,
11. omeškanie kupujúceho s úhradou faktúry o viac ako 15 dní,
12. omeškanie zmluvnej strany s úhradou sankcie o viac ako 15 dní,
13. predávajúci poskytne kupujúcemu predmet zmluvy takým spôsobom, ktorý je v rozpore s touto zmluvou (napr. opätovné dodanie nekvalitného tovaru, tovaru so zjavnými vadami alebo tovaru nespĺňajúceho kritéria podľa čl. III. ods. 3 v prípade, že kupujúci na nedostatky predávajúci a aspoň raz písomne alebo elektronicky, prostredníctvom emailu upozornil),
14. ak predávajúci alebo kupujúci vstúpi do likvidácie, na jeho majetok bude vyhlásený konkurz, konkurzné konanie bolo zastavené pre nedostatok majetku, reštrukturalizácia, bude zahájené exekučné konanie.
15. Zmluva zaniká dňom doručenia písomného oznámenia o odstúpení od zmluvy druhej zmluvnej strane.
16. Odstúpením od zmluvy nie je dotknutý nárok na náhradu škody vzniknutej porušením zmluvy a nárok na zaplatenie zmluvnej pokuty.

**Článok XI.**

**Zmena zmluvy**

1. Zmluvné strany sa dohodli, že túto zmluvu je možné meniť v súlade s § 18 ods. 1 písm. a) ZVO jednostranne na základe písomného oznámenia zo strany kupujúceho za podmienok dohodnutých v tomto článku.
2. Predávajúci berie na vedomie, že predmet zmluvy je dodávaný za účelom prevádzky jedálne VENZA vo VM Ľ. Štúra- Mlyny UK. Predávajúci taktiež berie na vedomie, že nakoľko sa jedná o jedáleň určenú primárne pre študentov a v súvislosti s pandémiou vírusu COVID - 19, nie je možné zo strany kupujúceho presne určiť množstvo jednotlivých položiek – potravín uvedených v Prílohe č. 1, ktoré budú pre zmluvné obdobie dostatočné, resp. nebudú prebytočné.
3. V nadväznosti na ods. 2 tohto článku je kupujúci oprávnený odobrať len také množstvo potravín, uvedených v prílohe č. 1 zmluvy, ktoré bude postačovať na zabezpečenie potrieb uvedených v bode 2 tohto článku.
4. Navýšenie alebo zníženie celkového množstva potravín v súlade s týmto Článkom je kupujúci oprávnený uplatniť aj opakovane. Hodnota všetkých navýšení a zníženie môže byť maximálne 50 % zmluvnej ceny uvedenej v Článku IV tejto zmluvy.
5. Zmenou zmluvy v zmysle tohto Článku nemôže dôjsť k zmene jednotkových cien potravín uvedených v Prílohe č. 1.

**Článok XII.**

**Záverečné ustanovenia**

1. Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými právnymi predpismi SR.
2. Táto zmluva nadobúda platnosť dňom jej podpisu obidvoma zmluvnými stranami a účinnosť v deň nasledujúci po dni jej zverejnenia v Centrálnom registri zmlúv vedenom Úradom vlády SR.
3. Predávajúci súhlasí s kompletným zverejnením zmluvy v Centrálnom registri zmlúv vrátane príloh.
4. Zmluva je vyhotovená v štyroch rovnopisoch, pričom kupujúci aj predávajúci dostanú po dvoch rovnopisoch.
5. Zmluvné strany prehlasujú, že zmluvu pred jej podpisom prečítali, jej obsahu porozumeli a s ním súhlasili, čo potvrdzujú svojimi podpismi.

Príloha č. 1 : Cenová ponuka

V Bratislave dňa.................... V  dňa................

--------------------------------------------- ----------------------------------------

Ing. Peter Petro

riaditeľ konateľ